খুব শিগগিরই ক্যামেরার সামনে দেখা যাবে করিনা কপূর খানকে। সম্প্রতি করিনার অন্তঃসত্ত্বা হওয়ার খবর দর্শককে জানিয়েছেন সইফ আলি খান। শোনা গিয়েছিল, অন্তঃসত্ত্বা হওয়ার কারণে করিনা আপাতত শ্যুটিং করবেন না। কিন্তু তাঁর পরবর্তী ছবি ‘বীরা দি ওয়েডিং’এর প্রযোজক রিয়া কপূর জানান, অগস্ট মাসেই শ্যুটিং শুরু করবেন নায়িকা। তার আগে এক বিজ্ঞাপনের শ্যুটিংয়ের জন্যও প্রস্তুত তিনি। অধুনা আখতারের হেয়ার কালার ব্র্যান্ডের জন্য আগামী ১৯ এবং ২০ জুলাই শ্যুট করবেন। সুতরাং অন্তঃসত্ত্বা হয়েছেন বলে ইন্ডাস্ট্রি থেকে মুখ ফেরাবেন বেবো, এমন ভাবার কারণ নেই!